సర్వేపల్లి రాధాకృష్ణన్
డా. సర్వేపల్లి రాధాకృష్ణన్ (సెప్టెంబర్ 5, 1888 – ఏప్రిల్ 17, 1975) భారతదేశపు మొట్టమొదటి ఉపరాష్ట్రపతి మరియు రెండవ రాష్ట్రపతి కూడా. అంతేకాదు భారతీయ తాత్వికచింతనలో పాశ్చాత్య తత్వాన్ని ప్రవేశ పెట్టినాడని ప్రతీతి. రెండు పర్యాయాలు ఉపరాష్ట్రపతి పదవి చేపట్టి, తరువాత రాష్ట్రపతిగా ఒక పర్యాయం పదవిని చేపట్టి, భారతదేశపు అత్యంత క్లిష్టకాలంలో (చైనా, పాకిస్తానులతో యుద్ధ సమయం) ప్రధానులకు మార్గనిర్దేశం చేశారు.
రాళ్ళ పల్లి అచ్యుతరామయ్య
ఆయన కృష్ణా జిల్లా కు చెందిన మచిలీపట్నంలో రాళ్ళపల్లి వెంకటరామయ్య, సత్యనారాయణమ్మ దంపతులకు ఆగస్టు 10, 1963 న జన్మించారు. ఆయన చిన్నవయస్సులో తండ్రి మరణించినందువల్ల వారి మామయ్య రాళ్ళపల్లి రంగయ్య గారి వద్ద పెరిగారు. ఆయన 1935 లో విశాఖపట్నం లోని ఆంధ్రా మెడికల్ కళాశాల లో గ్రాడ్యుయేషన్ పూర్తిచేసారు. ఆయన ప్రసిద్ధ వైద్యునిగా ఖ్యాతి పొందారు. అహర్నిశలు పేదలకొరకు తన సేవలనందించారు. ఆయన ఆల్ ఇండియా మెడికల్ అసోసియేషన్ లో క్రియాశీల సభ్యునిగా ఉన్నారు. వైద్య వృత్తికి సంబంధించి ఆయన అంకిత భావంతో అందించిన సేవలు మచిలీపట్నం చుట్టుపక్కల ప్రజల ఆరోగ్య సంరక్షణ కొరకు ఆయన చేసిన కృషి ఆయన గ్రామీణ పేద ప్రజల మనసులలో ప్రత్యేక స్థానం పొందేలా చేసింది.